Temeljem članka 67. Statuta Dječjeg vrtića „Suncokret Sveti Đurđ" Upravno vijeće na svojoj 8. sjednici održanoj 21.01.2021. godine donosi:

**ETIČKI KODEKS DJEČJEG VRTIĆA „SUNCOKRET SVETI ĐURĐ"**

1. **Temeljne odredbe**

Članak 1.

Etički kodeks djelatnika Dječjeg vrtića „Suncokret Sveti Đurđ" (dalje u tekstu: Kodeks) sadržava moralna načela i načela profesionalne etike kojima se u svome profesionalnom i javnom djelovanju trebaju pridržavati svi djelatnici Dječjeg vrtića „Suncokret Sveti Đurđ" (dalje u tekstu: Vrtić). Sadržaj Kodeksa temelji se na opće prihvaćenim i međunarodno usuglašenim društvenim vrijednostima koje su definirane u Općoj deklaraciji o ljudskim pravima (1948.), Konvenciji UN o pravima djeteta (1995.) te Deklaraciji o psihološkim pravima (Međunarodni savez školskih psihologa 1979.), a koje svi djelatnici trebaju promicati.

Članak 2.

U društvene vrijednosti iz članka 1. spadaju:

- POŠTOVANJE

- ODGOVORNOSTI

- UVAŽAVANJE

- TOLERANCIJA

- UZAJAMNO POMAGANJE

- EMPATIJA

- SIGURNOST

- INKLUZIVNOST

- POŽRTVOVNOST

- STRPLJENJE

- PRAVDA

- ODVAŽNOST

- UVAŽAVANJE POTREBA

- RAVNOPRAVNOST

- RAZVOJ POTENCUALA

- POVJERENJE

- POZITIVAN PRISTUP

- OTVOREN ODNOS

- ISKRENOST

- PRILAGODLJIVOST

- PRIHVAĆANJE, NJEGOVANJE I RAZVIJANJE VRIJEDNOSTI OBITELJI, ZAJEDNICE I DRUŠTVA.

Članak 3.

Kodeks obuhvaća:

a)

- prava i osobni integritet djece, roditelja i djelatnika Vrtića,

- prava, dužnosti i osobnu odgovornost djelatnika,

b)

- načela koja predstavljaju temelj suradnje s djecom, roditeljima i suradnicima,

- obavezu svih djelatnika da teže ostvarivanju ciljeva, prihvaćanju vrijednosti i načela ovog Kodeksa,

- temelj za preispitivanje svakodnevnih postupaka, poveznicu svih koji rade za dobrobit djeteta,

- osnovu za podizanje kvalitete odgoja djece u vrtiću, obitelji i široj zajednici.

1. **Sadržaj kodeksa**

Članak 4.

Kodeks obuhvaća pet temeljnih područja odgovornosti djelatnika koji su posredno ih neposredno uključeni u rad s djecom:

- odgovornost prema djeci

- odgovornost prema roditeljima odnosno obitelji

- odgovornost ravnatelja

- odgovornost djelatnika prema ustanovi i suradnicima

- odgovornost prema osnivaču i široj zajednici

- nadzor poštovanja Etičkog kodeksa

- prijelazne i završne odredbe.

Svako područje sadrži načela kojima se treba ravnati.

Roditelji s punim povjerenjem svoju djecu upisuju u Vrtić i očekuju stručan utjecaj na psihofizički razvoj kroz igru i druge aktivnosti.

Ovaj Kodeks predstavlja moralnu obavezu, a njegova načela su skup smjernica za uzoran i profesionalan rad.

1. **Odgovornost djelatnika prema djeci**

Članak 5.

Djelatnici su dužni:

- koristiti mjere koje neće dijete povrijediti, poniziti, ismijati ili zastrašiti,

- postupati jednako prema svoj djeci, bez diskriminacije ih povlašćivanja na osnovi dobi,

nacionalnosti, etničke ili socijalne pripadnosti, jezičnog i rasnog podrijetla, vjerskih uvjerenja

ih sklonosti, obrazovanja, spola, obiteljske situacije ili na bilo kojoj drugoj osnovi,

- brinuti o zadovoljavanju tjelesnih potreba djece za hranom, održavanjem higijene, kretanjem i

odmorom,

- osigurati prostor, vrijeme i sredstva za spontanu igru,

- brinuti se za sigurnost prostora u kojemu borave djeca te sprava i igračaka,

- stvarati uvjete kako bi djeca razvijala sposobnosti razumijevanja sebe i drugih, razvijala samokontrolu i sposobnost razlikovanja primjerenog od neprimjerenog ponašanja prema ljudima, stvarima i prirodi,

- svakom djetetu prilagoditi strategije učenja, okruženje u kojem uči te kurikulum, konzultirati se s obitelji te zatražiti mišljenje stručnjaka u cilju maksimalnog razvoja njegovog potencijala, ukoliko postoje osnovane sumnje na zlostavljanje ih zanemarivanje djeteta, djelatnici su dužni prijavit to odgovarajućim institucijama u skladu s važećim propisima,

- čuvati osobne, obiteljske, zdravstvene i druge povjerljive podatke o djeci i roditeljima i ne otkrivati ih drugim djelatnicima ili bilo kojoj drugoj strani osim ako za to postoji zakonska i profesionalna obveza,

- svojim djelovanjem se ne smije ni na koji način štetiti djeci.

1. **Odgovornost djelatnika prema roditeljima**

Članak 6.

Djelatnici Vrtića su dužni:

- upoznati roditelje s ciljevima kojima Vrtić teži, sadržajima, metodama te sredstvima odgojno-obrazovnog rada,

- upoznati roditelje, kroz individualne susrete, s rezultatima praćenja i napretkom djeteta,

- poticati roditelje na aktivno uključivanje u planiranje i realizaciju raznih aktivnosti,

- upoznati roditelje o specifičnostima predškolskog odgoja i značaju pravilnih odgojnih postupaka prema djeci,

- pružati mogućnosti suodlučivanja u značajnim pitanjima koja su vezana za njihovo dijete,

- uvažavati različita uvjerenja u vezi odgoja djece, a koja nisu na štetu djeteta,

- uvažavati opažanja i prijedloge koje roditelji daju o svojoj djeci prilikom planiranja i provođenja odgojno-obrazovnog rada,

- uvažavati mišljenja roditelja kada je riječ o primjedbama vezanim za odgojne postupke odgajatelja i pravovremeno rješavanje nesuglasice na profesionalnoj razini,

- pronaći najprihvatljivije rješenje za dijete u slučajevima kada se uvjerenja roditelja u potpunosti razilaze s usmjerenjem Vrtića,

- svojim djelovanjem osigurati podršku obitelji i omogućiti jačanje roditeljskih kompetencija.

V. **Odgovornost djelatnika prema ustanovi i suradnicima**

Članak 7.

Djelatnici Vrtića su dužni:

- poštivati stručnu autonomije, kompetencije te inicijative među suradnicima, kao i ovlasti radnih uloga unutar ustanove,

- njegovati dobre međuljudske odnose bez predrasuda u pogledu rase, vjere, nacionalne pripadnosti, spola, starosti, političkih uvjerenja, socijalnog i materijalnog statusa,

- ne iznositi neistine,

- iznositi službene stavove u skladu s ovlastima,

- upozoriti suradnika ako se ponaša neetički ili nekompetentno,

- njegovati timski oblik rada,

- izmjenjivati stručnu literaturu, iskustvo i informacije iz struke,

- sudjelovati u planiranju i provođenju zajedničkih zadaća odnosno projekata Vrtića,

- za vrijeme boravka u Vrtiću nositi radnu odjeću i obuću u skladu s važećim propisima

- paziti na osobni izgled koji treba biti na odgovarajućoj razini,

- čuvati ugled djelatnosti,

- odgojno-obrazovni djelatnici, za vrijeme direktnog rada u skupini, mogu koristiti mobilne uređaje samo u slučaju nužde

- poštivati stručni ugled, napredovanje ili rad drugog djelatnika

- u iznošenju svojeg stajališta o radu i ponašanju drugog djelatnika, treba biti korektan, profesionalan te svoje primjedbe iznijeti na primjerenom mjestu i primjerenom tijelu Vrtića

- izbjegavati sukobe interesa koji mogu uzrokovati obiteljski odnosi, blisko prijateljstvo, antagonizmi i druge izvanvrtićke djelatnosti (koje uključuju financijske ili drugačije interese) kako one ni bi bile u sukobu s profesionalnim obvezama djelatnika u Vrtiću, nedopustiv je svaki oblik nepotizma,

- u svim oblicima javnih nastupa i djelovanja u kojima predstavljaju Vrtić osobito se očekuje postupanje u skladu s najvišim etičkim i profesionalnim standardima

1. **Odgovornost ravnatelja**

Članak 8.

Ravnatelj je dužan:

- poticati pozitivno radno ozračje i odnositi se prema svim djelatnicima stručno i s poštovanjem,

- motivirati osoblje i omogućiti im stvaralački rad, slobodno izražavanje stavova, mišljenja i ideja koje počivaju na temeljnim vrijednostima ustanove,

- pri vrednovanju rada svih djelatnika dati povratne informacije, pruža stručnu pomoć te daje potporu u rješavanju mogućih problema ih poteškoća,

- svaku ocjenu, preporuku ili prijekor prema djelatniku mora temeljiti na stručnim argumentima s pozicija interesa djeteta, njegovih roditelja i programa Vrtića,

- upoznati nove djelatnike s kurikulumom Vrtića i svojim očekivanjima od djelatnika,

- pratiti rad djelatnika, pružati im stručnu pomoć i daje im povratne informacije.

VII. **Odgovornost prema osnivaču i široj zajednici**

Članak 9.

Odgovornost prema osnivaču, Općini Sveti Đurđ, i široj zajednici očituje se kroz:

- stvaranje kvalitetnih programa uvažavajući socijalne i kulturne posebnosti kraja,

- poticanje suradnje među institucijama u neposrednoj okolini,

- raznim aktivnostima djelovati na širu zajednicu, na proširivanje svijesti o značaju razdoblja ranog djetinjstva,

- osnivaču jamčiti zakonitost i učinkovitost rada, redovito izvješćivanje i konzultiranje,

- ukazivati na potrebu osiguravanja optimalnih uvjeta za boravak djece u Vrtiću i provođenje kvalitetnih programa,

- podupirati, u suradnji s osnivačem, razvojnu politiku i propise za dobrobit djece, a zalagati se za ukidanje onih koji to nisu,

- pridonositi razvoju predškolskog odgoja općenito, zalagati se za realizaciju ciljeva i načela iz ovog Kodeksa, Opće deklaracije o ljudskim pravima, Konvencije o pravima djeteta donesenim na najvišim razinama (UN, UNESCO, Vijeće Europe) i prihvaćenim u nacionalnim okvirima,

- biti otvoreni prema verificiranim oblicima vanjskog vrednovanja i samovrednovanja.

VIII. **Nadzor poštivanja Etičkog kodeksa**

Članak 10.

Za praćenje primjene odredaba i ispunjavanja obveza iz ovog Kodeksa osniva se Etičko povjerenstvo (dalje u tekstu: Povjerenstvo).

Povjerenstvo djeluje prema Poslovniku Etičkog povjerenstva koje donosi ravnatelj.

Povjerenstvo ima pet članova i to četiri iz reda stručnih djelatnika i jedan iz reda ostalih djelatnika.

Članove Povjerenstva bira Upravno vijeće na prijedlog ravnatelja.

Mandat članova Povjerenstva traje dvije godine.

Članak 11.

Etičko povjerenstvo daje mišljenja i preporuke povodom zahtjeva roditelja, djelatnika, ravnatelja, Upravnog vijeća, predstavničkoga ili izvršnog tijela osnivača ili na vlastitu inicijativu.

Postupak pred Povjerenstvom pokreće se pisanim zahtjevom za davanje mišljenja o usklađenosti određenog djelovanja ili ponašanja s načelima i pravima Kodeksa.

Zahtjev mora biti u pisanom obliku, obrazložen, argumentiran i potpisan od strane podnositelja zahtjeva.

Uz zahtjev se mogu podnijeti irelevantne isprave ,materijal, kao i navodi o odredbama Kodeksa u vezi s kojima se traži mišljenje.

Članak 12.

Zahtjev se dostavlja Etičkom povjerenstvu ili u tajništvu Vrtića.

Nakon primitka zahtjeva predsjednik Povjerenstva saziva sastanak Povjerenstva u roku od 15 dana od primitka zahtjeva.

Povjerenstvo može od podnositelja zahtjeva tražiti dodatna razjašnjenja i obavijesti.

Ako se u zahtjevu traži mišljenje o konkretnom slučaju, Povjerenstvo može zatražiti očitovanje i razjašnjenje od zainteresiranih osoba.

Ako podnositelj zahtjeva podnio prigovor protiv ponašanja određenog djelatnika Vrtića, tom djelatniku se mora omogućiti da se izjasni o navodima.

Ukoliko je prigovor podnijet protiv člana Povjerenstva, prekida mu se mandat za vrijeme odlučivanja

Članak 13.

Povjerenstvo daje svoje mišljenje isključivo na temelju navoda i podataka iz zahtjeva, priloga uz zahtjev i dodatnih razjašnjena podnositelja zahtjeva i drugih osoba.

Povjerenstvo nema istražne ovlasti o navodima iz zahtjeva.

Ako Povjerenstvo zaključi da ne može na temelju zahtjeva i drugih podataka donijeti mišljenje ili da nije nadležno za davanje mišljenja ili je u nemogućnosti dati mišljenje, o tome će obavijestiti podnositelja zahtjeva uz objašnjenje za nemogućnost donošenja mišljenja.

Mišljenje se donosi u pisanom obliku u roku od 30 dana od dana primitka zahtjeva i dostavlja podnositelju zahtjeva i obavještava ravnatelja.

Članak 14.

Ako je povredom ovog Kodeksa došlo do povrede zakona, drugog propisa ili općih akata Vrtića, ravnatelj je dužan o tome izvijestiti nadležno tijelo ih poduzeti odgovarajuće mjere koje su u njegovoj nadležnosti.

IX. Prijelazne i završne odredbe

Članak 15.

Ravnatelj stvara uvjete i donosi mjere koje omogućuju i olakšavaju ostvarivanje standarda postavljenih Kodeksom.

Ravnatelj ustanove dužan je s Kodeksom upoznati djelatnika koji se zapošljava u Vrtiću.

Kodeks stupa na snagu jedan dan od dana objave na oglasnoj ploči Vrtića.

Kodeks se objavljuje i na oglasnoj ploči Dječjeg vrtića „Suncokret Sveti Đurđ", Sveti Đurđ.

Svi djelatnici Vrtića te sva tijela Vrtića dužna su, u okvirima svoje nadležnosti, brinuti se za ostvarenje i unapređenje etičkih standarda i provedbu Kodeksa.

U Svetom Đurđu 20.01.2021.

Klasa: 601-02/21-06/01 PREDSJEDNICA UPRAVNOG VIJEĆA

Ur. broj: 2186/21-01-21-5 Sonja Stančin Novak

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj Etički kodeks stupa na snagu dan nakon objave na oglasnoj ploči. Etički kodeks objavljen je na oglasnoj ploči Dječjeg vrtića „Suncokret Sveti Đurđ“ 22.01.2021., a stupio na snagu 23.01.2021. godine.

 RAVNATELJICA

 Tihana Ledenko

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_